Ir-Regolament (KEE) Nru 468/74 Tal-Kummissjoni
tas-26 ta’ Frar 1974
li jemenda r-Regolament tal-Kummissjoni (KEE) Nru 1767/68 dwar is-sistema ta’ prezzijiet minimi għal esportazzjonijiet lejn pajjiżi terzi ta’ basal tal-qasab tal-fjuri, basal u tuberi
IL-KUMMISSJONI TAL-KOMUNITAJIET EWROPEJ,
Wara li kkunsidrat t-Trattat li jwaqqaf il-Komunita Ekonomika Ewropea,
Wara li kkunsidrat ir-Regolament tal-Kunsill (KEE) Nru 234/68 [1] tas-27 ta’ Frar 1968 dwar it-twaqqif ta’ organizzazzjoni komuni tas-suq fis-siġar ħajjin u pjanti oħra, basal, għeruq u bħal dawn, il-fjuri maqtugħa u l-ħaxix ornamentali, u partikolarment Artikolu 7(2) miġjub fih,
Billi Artikolu 1(1) tar-Regolament tal-Kummissjoni (KEE) Nru 1767/68 [2] tas-6 ta’ Novembru 1968 dwar is-sistema ta’ prezzijiet minimi għal esportazzjoni lejn pajjiżi terzi ta’ basal tal-qasab tal-fjuri, basal u tuberi, kif emendat l-aħħar mir-Regolament (KEE) Nru 688/72 [3], jipprovdi li l-prezzijiet minimi ta’ esportazzjoni għandhom jiġu ffissati kull sena mhux aktar tard mill-31 ta’ Jannar, bl-eċċezzjoni ta’ dawk ta’ begonji, sinninġji, gladjoli, dalji u l-ispeċje tal-liljum li jridu jiġu ffissati mhux aktar tard mill-31 ta’ Marzu; billi, taħt paragrafu 3 ta’ dak l-Artikoli kull Stat Membru jinħtieġ li jikkomunika, qabel l-1 ta’ Marzu kull sena, rigward begonji, sinninġji, gladjoli, dalji u l-ispeċje tal-liljum u qabel l-1 ta’ Jannar rigward prodotti oħra koperti mis-sistema ta’ prezz minimu ta’ esportazzjoni; kull tagħrif meħtieġ sabiex issir stima fuq xejriet ta’ prezzijiet fuq swieq internazzjonali u għall-livell li fih għandhom jiġu ffissati l-prezzijiet minimi;
Billi matul dawn l-aħħar ftit snin, bidliet fil-metodi li bihom jitkabbru basal tal-liljum ressqu ’l quddiem l-istaġuni tal-ħsad u tal-bejgħ fis-suq; billi huwa fl-interess tal-produtturi, tal-kummerċ u ta’ xerrejja li d-data għall-iffissar ta’ prezzijiet minimi ta’ esportazzjoni għandhom jitressqu ’l quddiem; billi il-31 ta’ Jannar ikun jidher bħala data xierqa għal dan il-għan;
Billi l-miżuri provvduti f’dan ir-Regolament huma bi qbil mal-parir tal-Kumitat ta’ Ġestjoni tas-Siġar Ħajjin u Pjanti Oħra, Basal u Għeruq Oħra u oħrajn simili, u l-Fjuri Maqtugħa u l-Ħaxix ta’ l-Ornament,
ADOTTAT DAN IR-REGOLAMENT:
Artikolu 1
1. F’Artikolu 1(1) tar-Regolament (KEE) Nru 1767/68, il-kliem "u l-ispeċje tal-liljum" għandhom jitħassru.
2. F’paragrafu 3 ta’ dak l-Artikolu, il-kliem "u l-ispeċje tal-liljum" huma mħassra.
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni fil-Ġurnal Uffiċjali tal-Kominitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-26 ta’ Frar 1974.